JUMAL KÕNELEB
Tere! Tore kohtuda!
Omal ajal innustas mind väga palju ja innustab siiani see,
et Püha Vaim elab igaühes meis, kes me usume Jeesusesse.
Püha Vaim ei ole üksnes vägi, vaid Ta on Jumal ise.
Jumal on kolmainsus - Isa, Poeg ja Püha Vaim.
Püha Vaim elab meie sees.
Me oleme Püha Vaimu tempel nagu Piibel ütleb.
Kas oled kunagi jäänud mõtlema,
et kõikväeline Jumal pole üksnes su juures,
vaid Ta elab Sinu sees?
Kas peaks kohe saate alguses rõõmust tantsima?
See ajab kohe elevile.
See on tohutu suur saladus - Kristus meie sees.
Jumala Vaim meis.
Matteuse 1:23 räägib Jeesuse sündimisest.
Siin on kirjutatud:
Ennäe, neitsi jääb lapseootele ja toob ilmale poja,
ja teda hüütakse nimega Immaanuel”,
see on tõlkes: Jumal on meiega."
Püha Vaim on Jumal koos meiega.
Jumal, kes on kogu aeg kohal.
Ta on lähedal.
Siin ja praegu.
Mitte kunagi tulevikus
või parematel päevadel.
Hoopis tänasel päeval, praegu.
See on ilmutus ja mõistmine sellest, et Püha Vaim on Jumal.
Ta on isik, kes asub minu sees.
See on mu usuelu tõesti palju muutnud.
Sellest peale mõistsin, et ma ei pea Tema poole kisendama
ega otsima Teda nii nagu Ta oleks kusagil kaugel
või et Ta oleks raskesti leitav, sest Ta elab minu sees.
Kaunis on mõelda, et Isa, Poeg ja Püha Vaim
tõstavad üksteist kõrgele ja austavad üksteist.
Nad on muidugi üks ja sama, aga räägivad nii kaunilt teineteisest.
Ütlen midagi, enne kui sa selle imelise kirjakoha ette loed.
See kirjakoht, mida Jan nüüd loeb, on selline,
mille kaudu me võime mõista Jumalat, Jeesust, Püha Vaimu
ja nende vahelist osadust,
aga võime selle ka enesele võtta.
Võtame selle imelise kirjakoha ka enda jaoks vastu.
Sa mõtled seda kirjakohta Johannese 5:19? - Just.
"Siis Jeesus vastas neile: Tõesti, tõesti, ma ütlen teile,
Poeg ei saa midagi teha iseenesest,
ta teeb vaid seda, mida näeb tegevat Isa,
sest mida iganes Isa teeb, seda teeb ka Poeg."
Jeesus ütleb enese kohta, et Ta ei saa iseenesest midagi teha.
Ta tegi vaid seda, mida nägi Isa tegevat.
Piibel räägib, et Isa ja Poeg on üks.
Teises kohas öeldakse,
et Jeesus rääkis vaid seda, mida kuulis Isa ütlevat.
Tal oli täiuslik ühendus Isaga.
Jeesus elas kogu aeg ühenduses Isaga.
Isa näitas Talle asju ja Ta tegi neid.
Ta oli täielikult sõltuv Isast.
See on nii kaunis.
Imeline on selle juures see, et me saame teha seda sama.
See võtab koorma meie õlgadelt, kui mõistame, et võime nii elada.
Sellepärast on Püha Vaim siin koos minuga ja minu sees,
et võiksin elada ühenduses ja üheskoos Issandaga.
Et taevas ja maa võiks kohtuda minu südames Püha Vaimu kaudu
ja mul on võimalus samasuguseks lähedaseks osaduseks Jumalaga
nagu oli Jeesusel.
See on täpselt nii.
Kui mõistame, et Püha Vaim elab meie sees
ja on elav Jumal, keda võime tundma õppida,
kellega võime olla koos nagu Jeesus rääkis,
kui lähedases osaduses Ta oli Isaga.
Jeesus räägib ka Pühast Vaimust Johannese 16:13-15:
"Aga kui tema, Tõe Vaim, tuleb, juhib ta teid kogu tõesse,
sest tema ei räägi iseenesest,
vaid ta räägib, mida kuuleb, ja ta kuulutab teile tulevasi asju.
Tema kirgastab mind,
sest ta võtab minu omast ja kuulutab teile.
Kõik, mis on Isal, on minu päralt, seepärast ma ütlesin,
et ta võtab minu omast ja kuulutab teile."
Jeesus ütles vaid seda, mida kuulis Isa ütlevat
ja tegi vaid seda, mida nägi Isa tegevat.
Püha Vaim omakorda kirgastab Kristust ja võtab Kristusest
ning räägib ainult seda, mida Jeesus räägib.
See on nii kaunis, kuidas nad teineteist esile toovad,
ülistavad ja austavad ning on sõltuvad teineteisest.
See on mõistagi loomulik, sest nad on ju kõik üks.
Need piiblisalmid räägivad tõeliselt lähedasest ühendusest.
See on tõeliselt lähedane osadus
ja Johannese evangeeliumis palub Jeesus,
et meiegi võiksime olla üks nagu Tema ja Isa seda on.
Selles peitub vägev saladus.
Me räägime seda sellepärast,
et vähestel kristlastel on lähedane suhe Issandaga.
Mind aitas see, kui ma mõistsin,
et Püha Vaim on isik, keda võin õppida tundma.
Seda, et Jumal ei ole kaugel.
See andis mulle võtme selle uskumiseks,
et ka minul võib olla nii lähedane osadus.
Ka meie võime olla üks Issandaga.
Imeline on see, et see ongi armastuse olemasolu vundament.
Armastust ei saa olla, kui pole kahte osapoolt.
Armastus ei sütti üksi.
Armastus tekib ühendusest.
Armastus sünnib alati ühendusest.
Selles Jeesuse, Jumala ja Püha Vaimu vahelises ühenduses
sünnib ja ongi armastus.
Kui ma mõistan, et Püha Vaim ja Issand elab nüüd minus
ja ma võin olla ühenduses Jumalaga isegi siis, kui olen üksinda kodus,
siis ma ei ole kunagi üksinda, sest minuga on keegi veel.
Minuga on Jumal ja ma võin olla armastussuhtes Temaga,
sest Püha Vaim on nüüd koos minuga.
Halleluuja!
Kas pole vägev?
Juba üks antiikaegne piibliõpetaja, kelle nimi mulle praegu ei meenu,
rääkis, et armastus on Jumala põhiolemus just selle tõttu,
et vaatamata Piibli algamisest loomislooga,
ei olnud loov vägi esimene asi,
vaid armastus ja osadus olid olemas juba enne.
Kolmainsuse keskmes oli armastus.
Armastus on kõige tähtsam.
Ka minu jaoks on suhtes Jumalaga armastus kõige tähtsam.
Mitte see, mida ma teen ja kuidas ma Teda teenin,
kuigi ka need on olulised asjad,
aga minu jaoks on tähtsaim see nagu üks ülistuslaulgi ütleb -
Isa lähedal.
Püha Vaim elab meie sees ja seetõttu ütles Jeesus jüngritele,
et on parem, kui Ta ära läheb, sest siis saab Püha Vaim tulla.
Viimati rääkisime, et jüngrid imestasid, kuidas see saab parem olla,
et Jeesus ära läheb.
Jeesus ütles, et see on parem, sest siis saab Püha Vaim tulla.
Püha Vaim on sama palju Jumal kui Jeesus ja Isa.
Sama tugev, vägev, imeline, suurpärane ja kõikvõimas.
Kui aga Jeesus oleks ikka maa peal nagu Ta oli umbes 30 aastat,
siis Ta ei saaks olla korraga minu, Joy ja sinuga koos.
Ta oli seotud aja ja kohaga, sest Ta oli seotud füüsilise ihuga.
Nüüd on Ta siin oma Vaimu kaudu
ja pole mitte ainult meiega koos, vaid elab meie sees.
Ta elab iga uuestisündinu südames.
Jumal on sulle lähemal kui ükski teine.
1. Korintlastele 3:16:
"Eks te tea, et te olete Jumala tempel
ja teie sees elab Jumala Vaim?"
See on selline kirjakoht, mida ei saa kiirustades lugeda.
See on nii suur sõnum, et me oleme Jumala tempel
ja et Jumala Püha Vaim elab meie sees.
Kui ma selle peale mõtlen ja peatun selle sõna juures,
siis mul tekib tunne, et tahaks ettevaatlikumalt astuda.
Ma tahan seda tähele panna ja anda Talle rohkem ruumi,
sest Ta on minu sees.
On tohutu arm, et Ta on meie sees.
Selle mõistmine, et Ta on minus,
et Ta on minus Jeesuse pärast,
kelle kaudu olen saanud patud andeks ja õigeks.
Ta elab minus üksnes usu ja armu kaudu,
mitte minu enese teenete tõttu.
Ma ei ole ehitanud ühtegi hiilgavat templit,
et Püha Vaim oleks tulnud siis, kui olin juba piisavalt heaks saanud.
Piisavalt hea minus on hoopis Jeesus.
Ta elab armust minu sisemuses.
See teeb ka õigel viisil alandlikuks, et Ta tõesti nõustub minu sees elama.
Me mõistame, et see ei sõltu meie teenetest,
vaid see on ainuüksi Jeesuse teene.
Johannese 14:16 öeldakse: "Ja ma palun Isa
ja ta annab teile teise Lohutaja, et tema oleks teiega igavesti."
Püha Vaim ei ole lihtsalt külastamas meid.
Mõnikord palume, et Püha Vaim tuleks
ja vahel võib Teda tugevamini või nõrgemini tunnetada,
aga Ta on juba sinus, kui oled uuestisündinud.
Kui sa veel pole võtnud Jeesust vastu oma südamesse,
võid seda täna teha.
Ja Jeesus tuleb ning Tema Vaim muudab sind.
Aga Ta on tulnud, et olla koos meiega igavesti.
Ta ei tule ja lähe vaheldumisi.
Pole nii nagu mõned kardavad,
et pisutki patustades Püha Vaim lahkub
ja ma pean tohutult meelt parandama ning meeletult palvetama,
et Ta võibolla tuleks tagasi.
Ta on armust tulnud, et olla meie sees igavesti.
Johannese 14:17:
"Tõe Vaimu, keda maailm ei saa võtta vastu,
sest ta ei näe teda ega tunne teda ära."
Aga sina näed ja tunned Ta ära, praegu, kui Sa Temast kuuled.
"Teie tunnete tema ära,
sest ta jääb teie juurde ja on teie sees."
Minu meelest on see maailma parim sõnum.
Minu Looja - Tema, kes on armastus, elab nüüd minu sees.
Ta on nüüd minu elus jätkuvalt ja kogu aeg.
Ma ei ole enam üksinda.
Mina ja armastus oleme nüüd koos.
Mulle tekitab see tunde, et nii see peabki olema.
See pidi algusest peale nii olema, et saan olla koos oma Loojaga
ja armastus täidab mind.
Mulle tekib terviklikkuse tunne.
Kui ma seda ei teadnud ja olin kogu aeg üksinda,
oli mul kogu aeg millestki puudu.
Aga see sõnum teeb terviklikuks.
See on pusletükk, mis loksus oma paika mu elus.
Just täna hommikul rääkis üks me kooli endine õpilane,
et üks õnnelikkuse uurija oli jõudnud järeldusele,
et tõeline õnn peitub selles, et inimesel on ühendus Jumalaga.
See ei sõltu tingimustest ega tunnetest.
Tõeline õnn elus leidub alles siis, kui inimesel on ühendus Jumalaga.
Nii on see olnud minugi puhul.
Kui ütlesid äsja, et originaalis see pidigi nii olema,
siis see ongi algusest peale olnud kogu aeg Jumala südamel.
Mitte üksnes see, et Ta oleks oma rahva keskel
nagu Ta oli Vana Testamendi aegadel.
Mitte üksnens nii, et mõnel prohvetil on Tema võidmine
nagu see oli Vana Testamendi päevil.
Mitte nii nagu Jeesus oli jüngrite keskel,
vaid midagi veel sügavamat.
Heebrealastele 8:10-12 räägib sellest:
"Sest see leping, mille ma teen Iisraeli kojaga pärast neid päevi,
ütleb Issand, on niisugune:
ma annan oma seadused nende mõistusesse
ja kirjutan need nende südamesse
ja ma olen neile Jumalaks ja nemad saavad mulle rahvaks.
Ja kunagi enam ei õpeta keegi oma kaaskodanikku
ega keegi oma venda, öeldes: Tunne Issandat!”,
sest kõik tunnevad mind, nende pisikestest kuni suurteni,
sest ma olen armuline nende ülekohtuste tegude vastu
ja ei tuleta enam meelde nende patte.”
See on uus leping,
mis hakkas Jeesuse ristitöö kaudu kehtima.
Templi vahevaip rebenes kaheks,
mistõttu kõikidel on ligipääs kõike pühamasse paika.
Kõik meie patud on andeks antud.
Kalleim aare ja Jumala esialgne tahe ning plaan oli see,
et Ta võiks elada meie sees, mitte ainult meiega koos olla.
Hoopis elada meie sees.
See on minu palve ja üks peamine põhjus,
miks me siin istume ja teeme neid saateid.
Tahame, et iga usklik leiaks lähedase suhte Issandaga,
sest selles peitub tõeline rõõm.
Selles leidub rõõm elu mõtte üle ja selle üle, mida Joy ütles,
et minuga koos on keegi, kellele kõik on võimalik.
Jumal ei ole kaugel, Ta elab minu sees ja Ta on minus.
Ta on kogu aeg koos minuga.
Siis muutub usuelu seikluseks.
Jumal saab selleks, kes Ta tahab olla -
puhkepaik, jõuallikas, tarkuseallikas ja lohutaja.
Minu meelest on imetore, et Püha Vaimu nimi on Lohutaja.
Meiega ei ole süüdistaja.
Sageli mustatakse Jumalat
ja arvatakse, et Jumal põhjustab mõndagi kurvastavat
ning süüdistab ja mõistab hukka.
Ei, Ta ei ole selline.
See on vale pilt Jumalast. Püha Vaim on meie Lohutaja.
Ta kaitseb meid ihu ja hingega. Sind samuti kui meid.
Pea siis meeles, et Issand on koos sinuga,
elab sinu sees ja on sinu poolel. Aamen.
Palvetame koos sinuga
Aitäh Taevaisa, et Sa saatsid Püha Vaimu
siia maa peale meie südamesse.
Aitäh Püha Vaim, et Sa elad meis kogu aeg.
Aitäh, et Sa oled meile nii lähedal.
Aitäh, et Sa kunagi ei hülga meid ega jäta meid iialgi maha.
Issand, õnnista meid kõiki oma rahu ja ligioluga.
Vabaduse ja rõõmuga ja kõige sellega, mis Sinus on.
Aitäh Issand!
Aitäh Issand, et võime üheskoos õppida Sind tundma.
Me võime üheskoos harjutada
selle teadvustamist, et Sina oled lähedal
ja õppida Issandale ruumi tegema.
Issand, me palume Pauluse kombel: ava me südame silmad
ja me südame kõrvad
nägema kõike seda imelist, mille oled meile avanud.
Aitäh Püha Vaim, et Sa õpetad,
juhatad, armastad ja kaitsed meid.
Sa hoolitsed meie eest.
Aitäh Püha Vaim, et oled meie Lohutaja.
Oled alati meie poolt.
Aitäh, et hoolimata kõikidest me puudustest
ei jäta Sa meid kunagi maha.
Palun, et õnnistaksid igat vaatajat oma imelise rahuga,
mida meiegi tunnetame just praegu.
Tulgu see imeline rahu me kõikide üle,
me kõikide südameisse ja ellu
Jeesuse nimel.
Aitäh Issand, et võime nüüd üheskoos palvetades
tuua igaüks oma keerulised olukorrad vabalt Su ette Issand.
Sa oled öelnud: "Tooge, anuge, otsige ja koputage!"
Me lepime praegu üheskoos kokku,
et palume Sult igaühele, kes vajab, kiireloomulist hädaabi Jeesuse nimel.
Tunnen, et Issand julgustab seda paluma.
Isegi, kui see on hädaabi vajadus.
Aitäh Issand, et Sa aitad iga vaataja elus,
kes vajab muutust mingisse olukorda või oma ihulike hädade tarvis.
Jeesuse nimel aitäh Issand!
Aitäh Issand, et Sina võtad selle asja oma lahendada.
Jeesuse nimel. Sina oled meie advokaat.
Sa ajad meie asju Jeesuse nimel.
Aitäh Issand palvevastuse eest juba praegu Jeesuse nimel.
Tahan väga julgustada sind.
Oleme teinud neid saateid juba pikka aega
ja palvetame su eest iga päev.
Tõesti igal päeval
ja ma tunnen, kuidas inglid on koos sinuga,
aitavad sind ning hoolitsevad sinu eest.
Nad kaitsevad sind, õnnistavad sind ja on koos sinuga.
Ära siis arva, et oled üksinda,
sest meid on mitu, kes me sinu eest palvetame
ja me oleme koos sinuga nii palves kui vaimus.
Jeesuse nimel, aamen.
Aamen.
Meid on kutsutud viima evangeeliumi kogu maailma.
Tean, et TV7 vaatajate hulgas on palju neid,
kes mingil põhjusel ei pääse kogudusse.
Nende jaoks on see telekanal elutähtis.
Ka sina võid olla toetamas ja garanteerimas seda,
et kõik saavad kuulda evangeeliumi.
Kõigil on vähemalt võimalus panna televiisor mängima
ja sealt kostab evangeelium.
Võid helistada 900 1770 (kõne hind 10)
või teha pangaülekande, leides me andmed www.tv7.ee
Annetustelefon: 900 1770 (hind 10) Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin